Täna esineb Tallinnas legendaarne vene inimõiguslane, nõukogude dissident ja Euroopa Parlamendi Sahharovi mõttevabaduse auhinna laureaat Ljudmilla Aleksejeva. Avatud Eesti Fondi korraldatud debatil "Venemaa hääled" kõneleb Aleksejeva inimõiguste ja sõnavabaduse olukorrast ning analüüsib viimase aja poliitilisi arenguid Venemaal. Kolmepäevase visiidi jooksul kohtub Aleksejeva ka president Toomas Hendrik Ilvese, Riigikogu liikmete ja Eesti endiste dissidentidega.